Diari Oficial de la Generalitat Valenciana


Sumari del DOGV 4286, del 05-07-2002 (2002/7392)

RESOLUCIÓ de 24 de juny de 2002, conjunta del director general de Justícia i la directora general per a la Prestació Assistencial, per la qual es convoquen els cursos de capacitació específica dirigits al cos de metges forenses destinats a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4286

Data del DOGV
:   05-07-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/7392


Data del document
:   24-06-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * formació en el lloc de treball
    * metge
    * reciclatge professional
    * medicina forense
    * concurs administratiu

RESOLUCIÓ de 24 de juny de 2002, conjunta del director general de Justícia i la directora general per a la Prestació Assistencial, per la qual es convoquen els cursos de capacitació específica dirigits al cos de metges forenses destinats a la Comunitat Valenciana. [2002/X7392]
  
Les conselleries de Sanitat i de Justícia i Administracions Públiques van formalitzar un marc de col·laboració en matèria de formació, que es va materialitzar en l'Orde conjunta de 20 de setembre de 2001, sobre capacitació específica dels metges forenses de la Comunitat Valenciana, publicada en el DOGV núm. 4.101, de 5 d'octubre de 2001.
  
En el seu apartat primer s'establix que la present orde té per objecte regular el procés de capacitació específica dels metges forenses, mitjançant l'adquisició de coneixements en les àrees temàtiques de histopatologia, tècniques de radiodiagnòstic, psiquiatria, hemogenètica, toxicologia i traumatologia, i que es podran establir, per als següents anys de vigència, altres àrees temàtiques.
  
I l'apartat cinqué disposa que la convocatòria dels cursos es realitzarà conjuntament per l'Escola Valenciana d'Estudis per a la Salut i la Direcció General de Justícia, les quals determinaran el nombre de places que s'oferixen durant el període 2001-2004, estos dos inclusivament.
  
En virtut de l'anterior, i per Resolució conjunta del director general de Justícia i la directora de l'Escola Valenciana d'Estudis per a la Salut, de 5 d'octubre de 2001, es van convocar els cursos de Capacitació Específica, dirigits al cos de metges forenses destinats a la Comunitat Valenciana, per a la seua execució l'any 2001/2002, publicada en el DOGV núm. 4.112 de 23 d'octubre de 2001, i es procedix ara convocar els cursos de Capacitació Específica que s'executaran durant l'any 2002/2003.
  
I per tot allò exposat, resolem:
  
Primer
  
Convocar la capacitació específica dels metges forenses que s'executarà l'any 2002/2003, composta per la relació de cursos que es relacionen en l'annex I de la present resolució.
  
Segon
  
Els cursos tindran una duració de 300 hores, que es distribuiran de la següent forma:
  
- Formació teòrica, (60 hores) a càrrec de l'EVES.
  
- Formació pràctica, (240 hores), que es realitzarà en els hospitals i centres de salut de la xàra pública de la Conselleria de Sanitat i de les diputacions provincials, i en els laboratoris dels instituts de Medicina Legal. El seguiment i control de dites pràctiques es realitzaran pels respectius directors dels instituts de Medicina Legal.
  
Tercer
  
La formació teòrica es finançarà per l'EVES, a càrrec de l'aplicació pressupostària 0451.30.20.79.7683.789.72.
  
Quart
  
Podran sol·licitar la participació dels cursos de Capacitació Específica, els metges forenses destinats a la Comunitat Valenciana.
  
Els sol·licitants hauran de trobar-se en situació de servici actiu en la data de presentació de sol·licituds.
  
La realització del curs per part del personal admés i prioritzat pels respectius directors dels instituts de Medicina Legal, quedarà condicionat a què estiguen prestant servicis en les dates de realització del curs.
  
Els interessats podran sol·licitar únicament la participació en la formació teòrica de cadascun dels cursos, en este cas hauran de reunir igualment els requisits establits en els paràgrafs anteriors.
  
Cinqué
  
Les instàncies, complimentades conforme a l'annex II de la present resolució, hauran de presentar-se en el termini de deu dies hàbils, comptadors a partir del sendemà de la seua publicació en el DOGV, mitjançant fax dirigit a la Direcció General de Justícia, núm. 70.167.78.39
  
Sisé
  
La Direcció General de Justícia realitzarà la selecció dels sol·licitants, i diferenciarà la selecció en la capacitació específica (que comprén la formació teòrica i pràctica), de la formació teòrica, d'acord amb els principis d'igualtat, mèrit i capacitat.
  
L'orde de preferència, en els criteris de selecció, serà el següent:
  
- Funcionaris titulars respecte als interins.
  
- Relació del curs amb el lloc de treball i el servici a què estiga adscrit el sol·licitant.
  
- Antiguitat.
  
Quedaran exclosos de la formació pràctica, els sol·licitants que hagueren realitzat la dita formació en qualsevol de les àrees temàtiques corresponents a la convocatòria 2001/2002.
  
Respecte a la formació teòrica, només podran realitzar un màxim de dos cursos dels compresos en la present convocatòria.
  
Seté
  
Als sol·licitants seleccionats, se'ls notificarà la seua admissió amb una antelació mínima de deu dies a la data d'inici, a través de les adreces dels respectius instituts de Medicina Legal.
  
Els qui havent sigut seleccionats renunciaren al curs, per causa justificada, hauran de comunicar-ho a la Direcció General de Justícia a través de les adreces dels instituts de Medicina Legal.
  
El sol·licitant seleccionat que renuncie al curs sense causa justificada, o encara sent justificada no ho comunique en el termini de cinc dies anteriors a l'inici del curs, quedarà exclòs de participar en qualsevol altre curs de capacitació específica.
  
Vuité
  
Els títols acreditatius de la capacitació en les diferents àrees seran expedits conjuntament per la directora general per a la Prestació Assistencial i el director general de Justícia.
  
Igualment s'expediran títols acreditatius als participants, exclusivament de la formació teòrica.
  
Les faltes d'assistència, superiors al 15% de la duració del curs, exclouran l'expedició del corresponent certificat acreditatiu.
  
Nové
  
La directora general per a la Prestació Assistencial i el director general de Justícia, podran dictar les disposicions que calguen per al desenvolupament d'esta resolució, així mateix estaran facultats per a modificar el contingut de les activitats formatives o desconvocar-les en el cas de no existir prou demanda per a la seua realització o quan raons d'índole tècnica així ho aconsellen.
  
València, 24 de juny de 2002
  
La directora general per a la Prestació Assistencial: Mª Rosa Roca Castelló.
  
 El director general de Justícia: Eloy Velasco Núñez.
  
ANNEX I
  
Codi CE1. CAPACITACIÓ EN TOXICOLOGIA
  
OBJECTIUS: aprofundir en la capacitació específica en toxicologia forense.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 1 plaça: 1 IMLV
  
Codi CE2. CAPACITACIÓ EN HISTOPATOLOGIA
  
OBJECTIUS: aprofundir en la capacitació específica en histopatologia.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 3 places: 2 IMLV
  
 1 IMLA
  
Codi CE3. CAPACITACIÓ EN TÈCNIQUES DE RADIODIAGNÒSTIC
  
OBJECTIUS: aprofundir en la capacitació específica en radiodiagnòstic.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 4 places: 2 IMLV
  
 1 IMLA
  
 1 IMLC
  
Codi CE4. CAPACITACIÓ EN TRAUMATOLOGIA
  
OBJECTIUS: aprofundir en la capacitació específica en traumatologia.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 4 places: 1 IMLV
  
 2 IMLA
  
 1 IMLC
  
Codi CE5. CAPACITACIÓ EN PSIQUIATRIA
  
OBJECTIUS: aprofundir en la capacitació específica en psiquiatria.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores
  
 - 4 places: 2 IMLV
  
 2 IMLA
  
Codi CE6. CAPACITACIÓ EN BIOLOGIA
  
OBJECTIUS: aprofundir en la capacitació específica en biologia.
  
FORMACIÓ TEÒRICA: - 60 hores
  
 - 20 places
  
FORMACIÓ PRÀCTICA: - 240 hores